**Елементи и критеријуми оцењивања у настави историје**

 Постигнућа ученика од првог до четвртог разреда гимназије у оквиру предмета историје оцењују се **формативно** и **сумативно.**

У наставку изложени су критеријуми и елементи оцењивања по категоријама.

 **Формативно оцењивање** подразумева: редовно праћење и процену напредовања у остваривању прописаних исхода, стандарда постигнућа, односно ангажовања ученика на сваком часу**,** мотивисаности,израду домаћих задатака,израду задатака на самом часу. Води се у педагошкој свесци наставника и електронском дневнику, у оквиру активности, а из овога проистиче оцена за активност на часу или оцена за домаће задатке.

Формативно оцењивање садржи повратну информацију о остварености прописаних исхода и стандарда постигнућа ученика и ангажовања у оквиру предмета као и препоруке за даље напредовање.

Сумативно оцењивање подразумева:

-15−минутне провере знања,

- контролне задатке,

- усмено одговарање и

-активности ученика (активност на часу, однос према раду и практичан рад)

**Практичан рад подразумева**:

-израуа презентације,

-реализација пројеката,

-писање есеја,

-ангажовање у групном раду.

**Иницијални тест**

 Обавља се на почетку школске године, у првој или другој радној недељи. Наставник процењује претходна постигнућа ученика. Тестови се не оцењују, али ученици добијају повратну информацију о процени својих постигнућа. Резултати иницијалног теста служе за планирање рада наставника и даље праћење напредовања ученика.

**Писмени одговор**

 Распоред писаних провера се на почетку полугодишта уписује у електронски дневник, водећи рачуна да ученици у току једног дана могу имати само једну писмену проверу, а у току једне радне недеље две. Распоред писаних провера истакнут је на огласној табли школе и/или на школском сајту, па је доступан је ученицима. Писмене провере краће од 15 минута не морају бити најављене. Уколико се примењују уписују се у педагошку свеску и електронски дневник у оквиру активности ученика. Писмене провере дуже од 15 минута (тестови и контролни задаци) се најављују најмање недељу дана пре реализације. Оцене су јавне и образложене. Уписују се у педагошку свеску и електронски дневник, како би ученици и родитељи имали увид у рад ученика.

**Усмено одговарање**

Оцена за сваког ученика је јавна и даје се с образложењем и препоруком о даљем раду. Током целог часа могуће је дати оцену. Свака оцена уноси се у педагошку свеску и електронски дневник, како би ученици и родитељи имали увид у рад ученика.

**Активности ученика**

Активност ученика обухвата:

-усмени одговор на часу приликом обнављања,систематизације или обраде лекције,

-однос према раду, као и

-практичан рад(израда презентација, реализација пројеката, успешност у групном раду, писање и излагање есеја).

Практичан рад се вреднује на основу знања које су ученици стекли, њихове примене у раду и степена кеативности, као и реализације рада и излагања резултата. Наставник сваки час прати активност ученика и благовремено бележи у своју педагошку свеску и електронски дневник у оквиру активности. Активности ученика могу бити оцењене формтивно и сумативно.

**Критеријуми оцењивања**

Сумативне оцене изводе се на основу остварености исхода, самосталности и ангажовања ученика.

**Критеријуми су у складу са Правилником о оцењивању:**

− недовољан (1)  0−29%

− довољан (2)  30−49% - основни ниво - именовање, препознавање

− добар (3)  50−69% - средњи ниво - репродукција, разумаевање

− врло добар (4)  70−85% - средњи ниво - разумевање, закључивање

− одличан (5)  86−100% - напредни ниво - закључивање, примена

**Оценом одличан (5)** оцењује се ученик који целовито сагледава историјске процесе током упознавања с предметом,познаје и разликује узроке и последице, познаје најважније историјске догађаје и повезује их са одговарајућим личностима, закључује, примењује стечено знање, самостално се сналази на историјској карти.

**Оцену одличан (5) добија ученик који је у стању да:**

-примењује знања, укључујући и методолошка у сложеним и непознатим ситуацијама,

- самостално и на креативан начин објашњава и критички разматра сложене садржинске целине и информације,

- процењује вредност теорија, идеја и ставова,

− лако лoгички пoвeзуje чињeницe и пojмoве,

− бира, повезује и вреднује различите врсте и изворе података,

− самостално изводи закључке који се заснивају на подацима,

− решава проблеме на нивоу стваралачког мишљења и у потпуности критички рaсуђуje,

− показује изузетну самосталност уз изузетно висок степен активности и ангажовања,

-доприноси групном раду продукцијом идеја, иницира и организује поделу улога и задатака,

- уважава мишљења других чланова групе и помаже им у реализацији њихових задатака,

-фокусиран је на заједнички циљ групног рада и преузима одговорност за реализацију продуката у задатом временском оквиру,

-континуирано показује заинтересованост и одговорност према сопственом процесу учења.

**Оценом врло добар (4)** оцењује се ученик који зна и разуме узроке и последице, познаје најважније историјске догађаје и повезује их са историјским личностима, изводи закључке, самостално се сналази на историјској карти.

**Оцену врло добар (4) добија ученик који је у стању да:**

**-** логички организује и самостално тумачи сложене садржинске целине и информације,

− у великој мери покаже способност примене знања и лoгички пoвeзуje чињeницe и пojмoвe,

− самостално изводи закључке који се заснивају на подацима,

− решава поједине проблеме на нивоу стваралачког мишљења и у знатној мери критички рaсуђуje,

− показује велику самосталност и висок степен активности и ангажовања.

−повезује садржаје и концепте из различитих области са ситуацијама из живота,

-пореди и разврстава различите врсте података према више критеријума истовремено,

-заузима ставове на основу сопствених тумачења и аргумената,

-изражава се на различите начине (усмено, писано, графички, практично, ликовно и др.), укључујући и коришћење информационих технологија и прилагођава комуникацију задатим контекстима,

-континуирано показује заинтересованост за сопствени процес учења.

**Оценом добар (3)** оцењује се ученик који зна узроке и последице, именује важне историјске догађаје и личности, уме да објасни значај историјских догађаја, сналази се на историјској карти уз помоћ наставника.

**Оцену добар (3) добија ученик који је у стању да:**

-разуме и самостално објашњава основне појмове и везе између њих,

-разврстава различите врсте података у основне категорије према задатом критеријуму,

- уме да формулише своје ставове, процене и одлуке и објасни начин како је дошао до њих

− у довољној мери показује способност употребе информација у новим ситуацијама,

−већим делом самостално изводи закључке који се заснивају на подацима,

-делимично самостално решава поједине проблеме,

− у довољној мери критички рaсуђуje,

− показује делимични степен активности и ангажовања, )

−уме јасно да искаже одређени садржај у складу са захтевом и на одговарајући начин (усмено, писмено, графички, практично, ликовно и др.), укључујући коришћење информационих технологија,

−показује заинтересованост за сопствени процес учења,

− уз подршку наставника обавља задатке на часу.

**Оценом довољан (2)** оцењује се ученик који именује и препознаје основне историјске догађаје, историјске личности, уме да наведе узроке и последице основних историјских појава уз помоћ наставника/наставнице.

**Оцену довољан (2) добија ученик који је у стању да:**

-познаје и разуме кључне појмове и информације и повезује их на основу задатог критеријума,

-усвоји одговарајућу терминологију,

-закључује директно на основу поређења и аналогије са конкретним примером,

-искаже став,

− искаже знања на нивоу репродукције,

− у мањој мери лoгички пoвeзуje чињeницe и пojмoвe,

−уме јасно да искаже појединости у оквиру одређеног садржаја, држећи се основног захтева и на одговарајући начин (усмено, писмено, графички, практично, ликовно и др.), укључујући и коришћење информационих технологија,

− показује мањи степен активности и ангажовања,

− активан је само уз помоћ наставника.

**Оценом недовољан (1)** оцењује се ученик који нема познавање основних историјских догађаја, личности.

**Оцену недовољан (1) добија ученик који не испуњава критеријуме за оцену довољан (2).**

 Ученик не показује заинтересованост за сопствени процес учења, нити напредак.

**Закључна оцена**

Закључна оцена изводи се на нивоу свих појединачних оцена које су унете у дневник од почетка школске године. Закључна оцена на полугодишту не узима се у обзир приликом утврђивања аритметичке средине.

− оцена одличан (5) закључује се ако је аритметичка средина свих појединачних оцена најмање 4,50;

− оцена врло добар (4) закључује се ако је аритметичка средина свих појединачних оцена од 3,50−4,49;

− оцена добар (3) закључује се ако је аритметичка средина свих појединачних оцена од 2,50−3,49;

− оцена довољан (2) закључује се ако је аритметичка средина свих појединачних оцена од 1,50−2,49;

− оцена недовољан (1) закључује се ако је аритметичка средина свих појединачних оцена мања од 1,50.

 Закључна оцена не може бити већа од највеће појединачне оцене забележене у дневнику. Закључна оцена може бити већа од аритметичке средине уколико је наставник проценио да је знање ученика на вишем нивоу него што оцене показују, у складу са изузетним напреком ученика. Уколико ученик није задовољан предложеном закључном оценом на полугодишту или на крају школске године, може да одговара градиво или ради полугодишњи односно годишњи тест у зависности да ли је у питању крај првог полугодишта или крај школске године.

 Радмила Свитлица,професор историје

 **Актив наставника историје**